KK-forum

KK-forum er en e-postliste og et diskusjonsforum på internett. Forumet ble etablert i tilknytning til Klassekampen, men er frittstående og uten formell tilknytning til avisen. 

KK-forum hadde en sentral rolle i den dramatiske konflikten i avisen i 1997. Kritikken som ble artikulert på KK-forum ledet den gang opp til en situasjon der redaktøren ble avsatt og nesten hele redaksjonen sluttet i protest. Flere av de involverte har i ettertid understreket KK-forums betydning for utfallet av denne striden.Ingrid Stranger-Thorsen: Kamp om Klassekampen. En institusjonsanalyse av Klassekampen med fokus på redaktørskiftet i 1997.  Side 67. Hovedfagsoppgave, Universitetet i Oslo, 2006Alf Skjeseth: Sykle på vatnet. Historia om Klassekampen. Side 128. Samlaget (2011) ISBN 978-82-521-7538-7

KK-forum ble opprettet i mars 1996 av Trond Andresen. Han var skribent i Klassekampen og en av avisens nærmeste støttespillere. Men samtidig var han en av dens skarpeste kritikere. Hans uttalte mål for forumet var ikke bare at det skulle gi rom for utveksling av informasjon og debatt, men også at det skulle gi rom for kritikk av pressen generelt og Klassekampen spesielt: «KK-forum er en (av redaksjonene ukontrollert) arena for kritikk og meningsutveksling rundt ikke bare avisa Klassekampen, men medier generelt».Om KK-forum. (Besøkt 7. mars 2011)

E-postlistens trafikk har i større grad beveget seg over til Facebook, hvor gruppen heter «Vi som bryr oss om avisa Klassekampen». Både forumet og Facebook-siden har fått kritikk for å ha støttet antisemittisme fordekt som antisionisme, og for resirkulering av konspirasjonsteorier fra ytre høyre.

Utviklingen av konflikten
Den første bølgen av kritikk mot avisen vokste fram i 1996, i en debatt om avisens kulturprofil. Dels ble kultursidene kritisert for å være for tunge, akademiske og vanskelig tilgjengelige. Dels var det en politisk kritikk fra deler av leserkretsen. Kritikken munnet ut i et «kulturopprop». Denne kultur-striden endte etter hvert med at kulturredaktøren gikk av.Alf Skjeseth: Sykle på vatnet. Historia om Klassekampen. Side 256. Samlaget (2011) ISBN 978-82-521-7538-7

Etter denne feiden ble diskusjonene på KK-forum i en periode mindre konfliktfylte. Samtidig var det grodd fram en mistillit mellom redaksjonen og mange av deltagerne på forumet. Mange i redaksjonen oppfattet kritikken som en ekstra belastning i en ellers hektisk hverdag.Ingrid Stranger-Thorsen: Kamp om Klassekampen. En institusjonsanalyse av Klassekampen med fokus på redaktørskiftet i 1997.  Side 67. Hovedfagsoppgave, Universitetet i Oslo, 2006. Mange på forumet oppfattet redaktørens og redaksjonens manglende deltagelse på forumet som arroganse og manglende vilje til å komme leserkritikk i møte.

I 1997 vokste debatten om avisen i styrke igjen, og denne gangen var det ikke bare kultursidene som ble kritisert. Liksom året før møtte redaksjonen i stor grad utspillene med taushet. Redaktøren Paul Bjerke «gjorde ein fatal feil ved å undervurdere effekten av køyret mot avisa på KK-forum», oppsummerte redaksjonens nestor Roald Helgheim i ettertid.Alf Skjeseth: Sykle på vatnet. Historia om Klassekampen. Side 189. Samlaget (2011) ISBN 978-82-521-7538-7 I praksis ble debatten ført både i avisspaltene og på nettet. I spaltene rådde redaksjonen. På nettet rådde kritikerne. I KK-forumet fantes det en uformell regel som de facto sperret for en hver kritikk av Hans Olav Brendberg og hans antisemittiske uttalelser. 

Da eierne i AKP til slutt bestemte seg for redaktørskifte i avisen, hadde det bygget seg opp en massiv kritikk på forumet. – Det kan godt hende AKP ikke hadde gjort det de gjorde om ikke KK-forum hadde vært der, mente redaktør Bjørgulv Braanen i ettertid.Ingrid Stranger-Thorsen: Kamp om Klassekampen. En institusjonsanalyse av Klassekampen med fokus på redaktørskiftet i 1997.  Side 67. Hovedfagsoppgave, Universitetet i Oslo, 2006 Da det endte med at AKP lot Jon Michelet bli ny redaktør og nesten hele redaksjonen sluttet i protest kunne norsk presse rapportere fra striden med både redaksjonen og KK-forum som åpne kilder.

KK-forum etter konflikten
Etter redaktørskiftet i 1997 hadde redaksjonen i noen år en positiv holdning til KK-forum, og redaktør Jon Michelet deltok i debatten der. KK-forum fungerte som et halvoffisielt nettforum for Klassekampen i en periode fram til 2002, da Klassekampens redaktør Bjørgulv Braanen avsluttet samarbeidet. Forumet ble etterhvert kjent for sin spredning av antisionistisk materiale resirkulert fra nynazistiske nettsteder, og støtte til konspirasjonsteorier om 11. september. 

På 2000-tallet har forumet spilt en mer perifer rolle. Det fikk noen år konkurranse fra et leserforum på Klassekampens egne nettsider. Samtidig er noe av debatten flyttet til Facebook, der flere av deltagerne i KK-forum har vært med i gruppa «Vi som bryr oss om avisa Klassekampen». Denne gruppen har fått kritikk for å nærme seg ytre høyre, med felles utgangspunkt i delt antisionisme og opposisjon mot «det etablerte» og den jødiske «eliten». Leder for det høyre-radikale partiet Alliansen, Hans Jørgen Lysglimt Johansen er en aktiv medlem av Facebook-gruppen.

Referanser

Eksterne lenker
  Klassekampen (Besøkt 7. mars 2011)

Kategori:Norske nettsteder

Kategori:Etableringer i 1996